BEZPEČNOSTNÁ RADA SLOVENSKEJ REPUBLIKY

UZNESENIE 
BEZPEČNOSTNEJ RADY SLOVENSKEJ REPUBLIKY

č. 213
z 9. apríla 2008

k informácii o návrhu mechanizmu pre identifikáciu ekonomických príležitostí pre slovenský obranný priemysel v zahraničí a pre aktívnu podporu vládnych predstaviteľov SR slovenskému obrannému priemyslu pri súťažení o zahraničné zákazky

Číslo materiálu:	SEOPMZ/NRpV-95-4/2008OdV	ÚV-3345/2008-KBR	
Predkladateľ:	 minister obrany	

Bezpečnostná rada 

I. berie na vedomie 
informáciu o návrhu mechanizmu pre identifikáciu ekonomických príležitostí pre slovenský obranný priemysel v zahraničí a pre aktívnu podporu vládnych predstaviteľov SR slovenskému obrannému priemyslu pri súťažení o zahraničné zákazky  

II. ukladá
a)	ministrovi obrany
predložiť informáciu o návrhu mechanizmu pre identifikáciu ekonomických príležitostí pre slovenský obranný priemysel v zahraničí a pre aktívnu podporu vládnych predstaviteľov SR slovenskému obrannému priemyslu pri súťažení o zahraničné zákazky  na rokovanie vlády SR
	Termín: do dvoch týždňov po prerokovaní v BR SR

b)	ministrovi hospodárstva a ministrovi obrany
predložiť informáciu o stave projektu zbraňového Zuzana
Termín: na nasledujúce zasadnutie Bezpečnostnej rady SR

c)	ministrovi hospodárstva a ministrovi obrany
predložiť ponukový list o súčasných výrobných kapacitách v obrannom priemysle konkurenčne schopných výrobkov s cieľom ich vývozu do zahraničia
Termín: na nasledujúce zasadnutie Bezpečnostnej rady SR

III. odporúča
vláde 
prerokovať a zobrať predloženú informáciu na vedomie